ALAQUÀS ACULL UN ANY MÉS EL PROGRAMA DE PARELLES LINGÜÍSTIQUES 'VOLUNTARIAT PEL VALENCIÀ'
10/04/2024

# ALAQUÀS ACULL UN ANY MÉS EL PROGRAMA DE PARELLES LINGÜÍSTIQUES 'VOLUNTARIAT PEL VALENCIÀ'

*   10/04/2024
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=21901

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21901%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20ACULL%20UN%20ANY%20M%C3%89S%20EL%20PROGRAMA%20DE%20PARELLES%20LING%C3%9C%C3%8DSTIQUES%20%27VOLUNTARIAT%20PEL%20VALENCI%C3%80%27)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21901/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/21901/10042024whatsapp_image_2024-04-10_at_09_28_51_8_1_Form_4.jpg)](https://www.alaquas.org/ficheros/documentos/2024/2/21901/10042024whatsapp_image_2024-04-10_at_09_28_51_8_1_Form_10.jpg "<a href='https://www.alaquas.org/ficheros/documentos/2024/2/21901/10042024whatsapp_image_2024-04-10_at_09_28_51_8_1_Form_10.jpg' target=_blank><i class='fa fa-external-link' aria-hidden='true'></i>.ALAQUÀS ACULL UN ANY MÉS EL PROGRAMA DE PARELLES LINGÜÍSTIQUES 'VOLUNTARIAT PEL VALENCIÀ'</a>")

L'acte de presentació de la campanya 'Tasta el Valencià. Voluntariat pel Valencià' posada en marxa per a fomentar l'ús de la llengua va tindre lloc ahir dimarts 9 d'abril

El Castell d’Alaquàs va acollir ahir dimarts 9 d’abril la presentació del programa ‘Voluntariat pel Valencià’ posat en marxa per Escola Valenciana al qual s’ha adherit un any més l’Ajuntament d’Alaquàs. L’Alcalde d’Alaquàs, Toni Saura, i el president de Guaix Coordinadora pel Valencià de l’Horta Sud i Escola Valenciana de l´Horta Sud, Vicent Font, van ser els encarregats de presentar aquesta nova edició. Van estar presents també la Regidora d’Educació i Promoció Lingüística, Marian Espert i representants de l’entitat organitzadora com Vicent Moreno.

L’Alcalde d’Alaquàs, Toni Saura, va destacar la importància d’aquest programa perquè ‘una llengua s’aprén parlant i escoltant”. El primer edil va felicitar Escola Valenciana “pel treball incansable que feu en la defensa i promoció del valencià” i va mostrar el seu agraïment a les persones que formaran part d’aquest programa “pel vostre compromís”. El president d’Escola Valenciana va agrair un any més el treball de l’Ajuntament d’Alaquàs i la seua aposta pel valencià i va explicar el funcionament de la campanya.

L’objectiu d’aquest programa de creació de parelles lingüístiques al qual s’han acollit ja 10 parelles, és posar en contacte persones voluntàries que vulguen conversar amb persones que volen llançar-se a parlar valencià. Es pot participar en la campanya com a persona voluntària ensenyant o aprenent. La idea és fer parelles per a practicar valencià durant una hora a la setmana, un total de 10 setmanes. La finalitat d’aquest programa de participació lingüística és que tothom tinga l’oportunitat d’iniciar-se a conversar en valencià i adquirir fluïdesa en la conversa habitual.

Les inscripcions a aquest programa es poden realitzar a l’Oficina de Promoció del Valencià de l’Ajuntament d’Alaquàs al telèfon 96 151 94 00 ext. 4164 o a través del correu electrònic snl@alaquas.org.